Odense Adresse-Contoirs Efterretninger, 1828-11-13
Under 28 f. M. indmeldte Geheime-Konferentsraad C.W. Ahlefeldt, Provst for det adelige Kloster i Pretz, St. af. D. og D. M., at han, til et varigt Minde om den 11 November, som Deres Kongelige Høiheder Prindsesse Wilhelmine Marias og Prinds Frederik Carl Christians høie Formælingsdag, agtede, ved en af 1 Novbr. 1828 dateret Fundations=Akt, at legere den Summa 4000 Sp. eller 8000 Rbd. Sølv, som et uopsigeligt Fond, hvis Renter han, efter hans og hans Kones Død, bestemte til aarligen paa den 1 Novbr. at vorde uddeelt til 8, i Hertugdømmene Slesvig eller Holsteen fødte, til Almueklassen hørende Dannebrogsmænd, hvorved han, som Medlem af Ordenen og som Dannebrogsmand, ønskede hos aldrende fortjente Krigere, Landmænd og Borgere, aarligen at oplive Erindringen om denne af hele Folket med inderlig Deeltagelse og den reneste Glæde festligholdte Høitidsdag. Efterat dette allerunderdanigst var bleven foredraget Hs. Majestæt Kongen, har det behaget Allerhøistsamme ved Allernaadigst Resolution af 4 dennes at modtage forommeldte Tilbud med den allernaadigste Tilfredshed samme fortjener, og lige allernaadigst at bifalde den Bestemmelse, Geheime-Konferentsraad v. Ahlefeldt agter at give fornævnte Legat. Skibs- og Handels-Efterretninger. Skibet Johanne Magrethe, J. H. Ginge, fra Hamborg bestemt til Gibral. tar og Mallaga, er Natten mellem den 9 og 10 Octbr. strandet paa Øen Walcheren. Mandskabet blev bjerget. Den 14 Octbr. strandede paa Anholt Fiskerqvasen Marie, Skpr. Sandberg, kommende fra Rostok. Skibet er ituslaget og ikkun lidet af Jnventariet bjerget. Natten til den 18 forliiste ved de saakaldte Tyvehuller, ved Læssøe, Sluppen Haabets Anker, Skpr. C. Olsen, fra Grimstad bestemt til Aarhuus med Jern, Trælast og Steenkul. Ladningen bjerges, men Skibet. kan neppe reddes. Samme Nat indstrandede paa Raaberg Strand, Skagens Tolddistrikt, Sluppen Axel og Valborg, fra Hjemstedet Porsgrund bestemt til Bogense med Trælast og Stangjern. Ved Jndstrandingen druknede Skipperen, den øvrige Besætning, 2 Mand, reddedes. Skibet die Hoffnung, P. A. Rask, fra Kjøbenhavn bestemt til Danzig, et den 14 Octbr. strandet ved Danzig, og Skibets Fører med den øvrige Besætning samt 3 Tømmersvende, der vare med som Passagerer, druknede. Natten den 31 Octbr. indstrandede paa Skagens Grund Skonnerten Prinds Carl Ludvig Lugen, ført af Skpr. Jørg. Smith, kommende fra Hjemstedet Fredestrand ved Arendal, bestemt til Odense med Trælast. Efter flere Forsøg paa at redde Mandskabet, der svævede i øiensynligste Livsfare, reddede de sig i deres egen lille Baad og vare mod al Sandsynlighed saa lykkelige at løbe igjennem Brændingerne. Skibet stod næste Dag endnu heelt og da det var blikstille, haabede Man at bringe det løs at Grunden. Skipper Wenzel Tornøe, kommende fra Huld har ved Forbiselling udlosset til Kjerteminde endeel Gods af en i Søen drivende Brig. Søndagen den 19de blev Vraget af en norsk Slup, ladet med Tømmer, som saaes drivende i Nordsøen nordvest for Høien eller gamle Skagen, med meget Besværlighed buxeret ind til Land. Jntet af Folkenes Tøi ei heller Papirer fandtes, og det er sandsynligt, at Mandskabet er bjerget af et andet Skib i Søen. Onsdagen den 22 Octbr. indstrandede paa Nordost Nakke af Revet Briggen Olive Branch af Jersey, kommende fra Kjøbenhavn med Ladning af Korn, Fedevare m. m. bestemt til Hjemstedet. Vel blev ved den konstituerede Byefogeds Nærværelse ombord endnu samme Nat bjerget endeel Seil, Toug a.; men da den videre Bjergning maatte udsættes til næste Dag, og Stormasten ikke med tilstaaende Seil, efter Hr. Byefogdens Raad, blev kappet, var Skibet næste Morgen forsvundet. Siden skal det være fundet i Søen af en anden Brig og indbragt til Sverrig. Formodentlig er det samme Skib, hvorom meldes fra Nyborg, at Skibet Waldemar, Kapit. Thornøe fra Assens, har fundet i Nordsøen er engelsk Brig uden Master og Besætning, ladet med Hvede, Byg og Frøe. Paa Agterspeilet stod Jersen. BjergerenBestemmelse skal have været til Fredericia eller Assens.